Belgium Hispanicum
Belgium Hispanicum seu Regium est nomen datum provinciis 17 (quae nunc sunt partes Belgicae, Luxemburgi et Nederlandiae) quae fuerunt sub potestate Hispanorum inter annos 1522 et 1714. 

Ab anno 1581, provinciae rebelles Hollandienses septentrionales Rem Publicam Septem Provinciarum sive Belgicam Foederatam condiderunt. Provinciae meridionales Hispaniae remanserunt. Haec territoria meridionalia sunt nunc partes Belgicae (sine Principatu Leodiensi) et Luxemburgi et Septentrionalis praefecturae Franciae. Post bellum triginta annorum pace Westphalica anno 1648 terminatum sola pars meridiana, quae ferme Belgicae hodiernae respondet, relicta est.

Anno 1715 Belgium Hispanicum (i.e. eo tempore solum Belgium Meridionale) Domui Austriacae obvenit, et deinde Belgium Austriacum appellabatur.

17 Provinciae
Anno 1555 provinciae 17 Belgii Hispanici erant:
Ducatus Brabantiae
Ducatus Limburgensis cum terris trans Mosam
Ducatus Luxemburgensis
Ducatus Geldriae cum Comitatu Zutphianae
Comitatus Flandriae
Comitatus Artesiae
Comitatus Hannoniae
Comitatus Hollandiae
Comitatus Seelandiae
Comitatus Namurcensis
Urbes et castellaniae Insularum, Duaci et Orchiaci
Dominium Turnaci et Turnacense
Dominium Mechliniense
Dominium Frisiae
Dominium Traiecti ad Rhenum
Dominium Transisalaniae, Drenthiae, Lingae, Wedde et Westerwaldiae
Dominium Groningae

Tertius (exercitus)
Deditio Bredae
Bellum annorum octaginta

Notae

Bibliographia 
 Wolfgang Alt, Sprache und Macht: Das Spanische in den Niederlanden unter Philipp II. bis zur Eroberung Antwerpens (1555-1585). Diss. phil. Trier. 2005 (in interrete, pdf; Introductio in lingua Hispanica, 27 p., pdf, 2010).

Habsburgum
Historia Belgicae
Historia Hispaniae
Historia Nederlandiae